विकास पुरुष के रूप में याद किया जाएगा प्राचार्य डॉ. शर्मा को
दौसा| श्रीसंत सुंदरदास राजकीय पीजी महिला महाविद्यालय के प्राचार्य डॉ. शंकरलाल शर्मा मंगलवार को सेवानिवृत हो गए। वे करीब 35 साल की सर्विस में बेदाग रहे। स्टाफ ने संबोधन में प्राचार्य डॉ. शर्मा को विकास पुरुष की संज्ञा दी तथा कहा कि कालेज में प्रवेश करते ही चौतरफा विकास नजर आता है। प्राचार्य डॉ. शर्मा ने अपने तीन साल के कार्यकाल में कालेज में जितना विकास कराया, उतना विकास दूसरे किसी प्राचार्य ने नहीं कराया। सेवानिवृति पर प्राचार्य डॉ. शर्मा को साफा, शॉल, श्रीफल, स्मृति चिन्ह अभिनंदन पत्र भेंट किया। इसी क्रम में शिक्षक संघ राष्ट्रीय, छात्रसंघ पदाधिकारी एबीवीपी के कार्यकर्ताओं ने भी प्राचार्य डॉ. शर्मा का सम्मान कर तौफे दिए।
उद्बोधन में डॉ. प्रदीप नागर ने कहा कि प्राचार्य डॉ. शंकर लाल शर्मा की कार्यशैली अलग रही। प्राचार्य डॉ. शर्मा दूसरे प्राचार्यों की तरह सिर्फ ऑर्डर देने का काम नहीं करते थे, बल्कि वे स्टाफ का हर काम में सहयोग करने के लिए तत्पर भी रहते थे।
hin_Deva hin_Deva hin_Deva